OSNOVNA ŠKOLA KOZALA

ANTE KOVAČIĆA 21

51 000 RIJEKA

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OŠ KOZALA ZA 2024. GODINU**

1. **POLUGODIŠNJI IZVJEŠTAJ O IZVRŠENJU FINANCIJSKOG PLANA PRORAČUNSKOG KORISNIKA**

Polugodišnji i godišnji izvještaj o izvršenju proračuna odnosno financijskog plana izrađuje se prema odredbama Zakona o proračunu (Narodne novine, br. 144/21) te Pravilnika o polugodišnjem i godišnjem izvještaju o izvršenju proračuna i financijskog plana (Narodne novine, br. 85/23), kojima su propisani sadržaj, izgled, obveznici primjene, način i rokovi podnošenja, donošenja i objave polugodišnjeg i godišnjeg izvještaja o izvršenju proračuna i financijskog plana proračunskog korisnika.

Polugodišnji izvještaj o izvršenju financijskog plana proračunskog korisnika sastavlja se za razdoblje od 1. siječnja do 30. lipnja tekuće proračunske godine. Godišnji izvještaj o izvršenju financijskog plana proračunskog korisnika sastavlja se za razdoblje od 1. siječnja do 31. prosinca proračunske godine.

Polugodišnji i godišnji izvještaj o izvršenju financijskog plana proračunskog korisnika sadrži: opći dio, posebni dio, obrazloženje i posebne izvještaje.

**Opći dio** polugodišnjeg i godišnjeg izvještaja o izvršenju financijskog plana proračunskog korisnika sadrži:

* Sažetak Računa prihoda i rashoda i Računa financiranja,
* Račun prihoda i rashoda i
* Račun financiranja.

Sažetak Računa prihoda i rashoda i Računa financiranja sadrži prikaz ukupno ostvarenih prihoda i primitaka te izvršenih rashoda i izdataka. Sažetak može sadržavati podatke o prenesenom višku/manjku iz prethodne godine i višku/manjku za prijenos u sljedeću godinu/razdoblje.

Račun prihoda i rashoda sadrži prikaz prihoda i rashoda i iskazuje se prema proračunskim klasifikacijama u sljedećim izvještajima:

* Izvještaj o prihodima i rashodima prema ekonomskoj klasifikaciji,
* Izvještaj o prihodima i rashodima prema izvorima financiranja i
* Izvještaj o rashodima prema funkcijskoj klasifikaciji.

Račun financiranja sadrži prikaz primitaka i izdataka i iskazuje se prema proračunskim klasifikacijama u izvještajima:

* Izvještaj računa financiranja prema ekonomskoj klasifikaciji i
* Izvještaj računa financiranja prema izvorima financiranja.

**Posebni dio** polugodišnjeg i godišnjeg izvještaja o izvršenju financijskog plana proračunskog korisnika iskazuje se u izvještaju po programskoj klasifikaciji. Izvještaj po programskoj klasifikaciji sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

**Obrazloženje polugodišnjeg i godišnjeg izvještaja o izvršenju financijskog plana proračunskog korisnika:**

* U **godišnjem** izvještaju o izvršenju financijskog plana proračunskog korisnika sastoji se od obrazloženja općeg i posebnog dijela izvještaja o izvršenju financijskog plana proračunskog korisnika.
* U **polugodišnjem** izvještaju o izvršenju financijskog plana proračunskog korisnika sastoji se samo od obrazloženja općeg dijela izvještaja o izvršenju financijskog plana proračunskog korisnika.

**Posebni izvještaji** u polugodišnjem i godišnjem izvještaju o izvršenju financijskog plana proračunskog korisnika:

* U **polugodišnjem** izvještaju o izvršenju financijskog plana proračunskog korisnika je izvještaj o zaduživanju na domaćem i stranom tržištu novca i kapitala.
* U **godišnjem** izvještaju o izvršenju financijskog plana proračunskog korisnika su: izvještaj o zaduživanju na domaćem i stranom tržištu novca i kapitala, izvještaj o korištenju sredstava fondova Europske unije, izvještaj o danim zajmovima i potraživanjima po danim zajmovima i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.

Posebni izvještaji (polugodišnji i godišnji) mogu sadržavati i Izvještaj o danim jamstvima i plaćanjima po protestiranim jamstvima.

1. **OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA PRORAČUNSKOG KORISNIKA**

U slijedećim tablicama i nastavku teksta daje se obrazloženje općeg dijela polugodišnjeg izvještaja o izvršenju financijskog plana proračunskog korisnika. Odnosno daje se obrazloženje ostvarenja prihoda i rashoda, primitaka i izdataka u izvještajnom razdoblju, te obrazloženje prenesenog manjka odnosno viška iz prethodne godine i viška odnosno manjka za prijenos u slijedeću godinu/razdoblje. Obrazloženje općeg dijela dopunjuje podatke iz Računa prihoda i rashoda i Računa financiranja.

**Tablica 1: Sažetak računa prihoda i rashoda**



Škola je u izvještajnom razdoblju ostvarila ukupno 754.368,32 eura prihoda poslovanja, što je 27,21% više u odnosu na isto razdoblje prethodne godine. U odnosu na tekući plan ostvareno je 46,26% ukupnih prihoda.

Ukupni ostvareni rashodi u izvještajnom razdoblju iznose 735.649,42 eura, odnosno 27,76% više u odnosu na isto razdoblje prethodne godine. U odnosu na tekući plan ostvareno je 45,11% planiranih rashoda.

Iz prethodne godine preneseno je 23.708,00 eura vlastitih prihoda. Sredstva su se trošila i potrošit će se u skladu s Odlukom Školskog odbora.

Tekući plan veći je od izvornog plana za 630,00 eura zbog preraspodjele sredstava iz nadležnog proračuna za pokriće službenog putovanja u Neuss kao pratnja na međunarodni rukometni turnir Quirinus Cup.

**Tablica 2: Izvještaj o prihodima prema ekonomskoj klasifikaciji**



Iz izvještaja o prihodima prema ekonomskoj klasifikaciji može se vidjeti da je u izvještajnom razdoblju sveukupno ostvareno 754.368,32 eura, što znači rast od 27,21% u odnosu na ostvarenje prošle godine.

Značajne promjene dogodile su se na **kontu 636 Pomoći proračunskim korisnicima iz proračuna koji im nije nadležan** gdje je u izvještajnom razdoblju ostvaren prihod u iznosu od 595.256,40 eura što je za 28,91% više u odnosu na isto razdoblje prošle godine, a u odnosu na tekući plan ostvareno je 45,80%. Tu su obuhvaćeni prihodi od Ministarstva za plaće i naknade zaposlenika, sufinanciranje marende, prijevoza učenika s teškoćama u razvoju, udžbenika za učenike, te naknada za mentorstvo. Veći su zbog rasta osnovice s plaćom za 10/2023. godine, koeficijenata s plaćom 03/2024. godine, te uvođenja nagrade za uskršnje blagdane.

Značajniji rast ostvarenja prihoda je na kontu **661 Prihodi od prodaje proizvoda i robe te pruženih usluga** za 84,31% u odnosu na isto razdoblje prošle godine. To su prihodi ostvareni od najma školskog prostora.

**Konto 671 - Prihodi iz nadležnog proračuna za financiranje redovne djelatnosti proračunskih korisnika** iznose 116.058,69 eura i veći su za 24,56% u odnosu na isto razdoblje prošle godine. Veći su zbog povećanja rashoda poslovanja u izvještajnom razdoblju i pokrića manjka iz prethodne godine. Ostvarenje u odnosu na tekući plan je iznosilo 49,96% plana.

**Konto 683 – Ostali prihodi** iznose 1.795,29 eura, a u istom razdoblju prošle godine nije ih bilo zbog novog ugovora o raspodjeli režijskih troškova sa Dječjim vrtićem Rijeka. U odnosu na tekući plan ostvareno je 72,68%.

**Tablica 3: Izvještaj o rashodima prema ekonomskoj klasifikaciji**



Iz izvještaja o rashodima prema ekonomskoj klasifikaciji može se vidjeti da je u izvještajnom razdoblju sveukupno ostvareno 735.694,42 eura, što znači rast od 27,76% u odnosu na isto razdoblje prošle godine. U odnosu na tekući plan ostvareno je 45,11%.

Značajnije promjene na rashodima u odnosu na isto razdoblje prošle godine dogodile su se na **31 Rashodi za zaposlene.** Ukupno je ostvareno 606.850,74 eura, što predstavlja rast od 30,69% u odnosu na isto razdoblje prošle godine. Veći su zbog rasta osnovice s plaćom za 10/2023. godine, koeficijenata s plaćom 03/2024. godine, te uvođenja nagrade za uskršnje blagdane. U odnosu na tekući plan ostvareno je 45,96%.

**32 Materijalni rashodi** ostvareni su u iznosu od 128.069,73 eura, što predstavlja rast od 16,72% u odnosu na isto razdoblje prošle godine. U odnosu na tekući plan ostvareno je 51,25%. 323 – Rashodi za usluge u izvještajnom razdoblju ostvareni su u iznosu od 20.866,08 eura, a što je 83,59% više u odnosu na isto razdoblje prošle godine. Taj porast je u najvećem dijelu na kontu 3235 Zakupnine i najamnine zbog uvođenja novih partnera Opti Print Adria d.o.o. i Tehnocopy d.o.o. za najam printera te na kontu 3237 Intelektualne i osobne usluge zbog programa LIADO čije provođenje je započelo u školskoj godini 2023./2024.

**Tablica 4: Izvještaj o prihodima prema izvorima financiranja**



Veliki porast u ostvarenju prihoda u odnosu na isto razdoblje prošle godine dogodio se na izvorima 11 i 57. Na izvoru 11 Opći prihodi i primici ostvareno je 59.649,26 eura, što predstavlja porast od 51,97% u odnosu na isto razdoblje prošle godine. Na izvoru 57 Pomoći – proračunski korisnici ostvareno je 595.256,40 eura što predstavlja porast od 28,90% u odnosu na isto razdoblje prošle godine. Prihodi na izvorima 11 i 57 veći su zbog rasta osnovice s plaćom za 10/2023. godine, koeficijenata s plaćom 03/2024. godine, te uvođenja nagrade za uskršnje blagdane.

**Tablica 5: Izvještaj o rashodima prema izvorima financiranja**



Kao i na prihodima, veliki porast u ostvarenju rashoda u odnosu na isto razdoblje prošle godine dogodio se na izvorima 11 i 57. Na izvoru 11 Opći prihodi i primici ostvareno je 54.230,03 eura, što predstavlja porast od 60,30% u odnosu na isto razdoblje prošle godine. Na izvoru 57 Pomoći – proračunski korisnici ostvareno je 592.306,81 eura rashoda, što predstavlja porast od 27,95% u odnosu na isto razdoblje prošle godine. Na izvoru 9 Prenesena sredstva iz prethodne godine ostvareno je 4.666,75 eura rashoda, što predstavlja veliki rast u odnosu na isto razdoblje prethodne godine jer su u izvještajnom razdoblju isplaćene naknade članovima povjerenstva za provedbu stručnih ispita za prethodna razdoblja.

**Tablica 6: Izvještaj o rashodima prema funkcijskoj klasifikaciji**



Tablica 6 prikazuje rashode prema funkcijskoj klasifikaciji. Iz iste je vidljivo da je za osnovnu djelatnost **0912 Osnovno obrazovanje** ostvareno 735.649,42 eura rashoda, što znači porast od 27,766% u odnosu na isto razdoblje prošle godine. U odnosu na tekući plan ostvareno je 45,11%.

|  |  |
| --- | --- |
| Rijeka, 08.07.2024. | Ravnatelj:  \_\_\_\_\_\_\_\_\_\_\_\_\_\_\_\_\_\_\_\_\_  Mladen Župan |